Zelník, Štefan, poslanec NR SR (2018-06-13):
Ďakujem pekne. Teda ja by som pokračoval v prerušenom svojom vystúpení, teda k tým pozmeňovacím návrhom na poslednú chvíľu. Myslím, že v každom výbore je tak, že prichádzajú pozmeňovacie návrhy nielen od poslancov Národnej rady, ale aj, samozrejme, z ministerstva, ktoré si daný poslanec osvojí, pretože chceme, aby na, chceme, aby na zdravotnom výbore sme sa skôr venovali tým odborným veciam, dohodli sme sa, že akonáhle takéto pozmeňujúce návrhy prídu z ministerstva, okamžite ich posielame na vedomie pánom poslancom, aby sa mohli s nimi dopredu už zoznámiť.	No a tu je neustále výčitka (povedané s úsmevom) od pani kolegyne, že prichádzajú na poslednú chvíľu, že prišli len v piatok. Podľa rokovacieho poriadku by sme nemuseli ani ten pozmeňovací návrh posielať dopredu, mal by byť predložený na výbore a tam by teda mali byť tak schopní tí členovia toho výboru, že mali by okamžite zareagovať po vysvetlení tej praktickej stránky alebo tej vecne podstatnej príslušnej stránky toho pozmeňujúceho návrhu a mali by sme tam urobiť teda tú odbornú diskusiu. Čo nastalo v zdravotnom výbore? Rozdali sa pozmeňovacie návrhy a pani poslankyňa ani nepočkala na to, aby ich konkrétny poslanec predložil a začalo sa hneď diskutovať o pozmeňujúcich návrhoch. Čiže troška predbiehala tú diskusiu a potom sme možno tie dve a pol hodiny zbytočne stratili o niečom, lebo keby ten poslanec vystúpil, vysvetlil, tak na to nemusí byť človek ani, poviem, veľmi zdatný v odbore zdravotníctva, alebo nemusí byť ani lekár, aby, povie, že, áno, má to hlavu, pätu, ten pozmeňujúci návrh a súhlasí alebo nesúhlasí. Ale to je vecou našej internej potom už dohody a našej organizácie práce vo výbore. Čiže nemôžem súhlasiť s tým, že by akýkoľvek pozmeňovací, pozmeňovací návrh na výbore bol daný na poslednú chvíľu, lebo o tom je ten výbor a to stretnutie alebo rokovanie výboru, aby každý pozmeňovací návrh bol predložený a o ňom sa diskutovalo. Pevné kódy a zánik. Vieme dobre, že pôvodne tých pevných bodov bolo menej, ale požiadavka z celého Slovenska bola podstatne väčšia, aby bolo viac a viac týchto bodov. Išlo sa v ústrety, aby tých bodov, myslím, že ich malo byť 64 a bolo ich, dokonca teraz raz toľko sa to navýšilo (reakcia navrhovateľky), o tretinu, mi hovorí pani ministerka. My môžme akokoľvek chcieť a dupať nohami a zaviazať do zákona, že tých bodov bude presne toľko, koľko je požiadavka obyvateľstva alebo z tých regiónov – a kde máme to personálne zabezpečenie? Tak my zbytočne to zákonom schválime, že ten pevný bod je tam, keď tam nebude mať kto slúžiť. Ak sú tam dvaja-traja lekári, ktorí to budú zabezpečovať a majú slúžiť, poviem, každý tretí deň, asi sa to nedá zabezpečiť. Čiže sme v nejakom prostredí nejakého personálno-
-technického vybavenia a ja teraz musím povedať, že ministerstvo neni schopné za dva roky vyriešiť personálne otázky, aby okamžite lusknutím prsta tu bolo viacej lekárov, viacej zdravotných sestier a ostatného zdravotného personálu. Ministerstvo robí, čo môže, a preto aj tieto pozmeňujúce návrhy, ktoré boli, a nedá sa povedať, že by to boli iba kozmetické veci, ale veľmi vážne sa do toho zasiahlo, pretože ministerstvo zdravotníctva môže poveriť na dočasné prevádzkovanie. Čiže toto je ten hlavný, hlavný, hlavná vec, ktorá týmto pozmeňovákom sa dosiahla, aby v prípade, že nebude záujem alebo nevysúťaží sa ten dotyčný, ktorý bude zabezpečovať tú pohotovostnú službu, ministerstvo zdravotníctva môže dočasne poveriť. Je škoda, že zaznievajú také hlasy a sa zneisťuje verejnosť, že budú tam slúžiť neatestovaní lekári. Ako a teraz, viete, samozrejme, že ten človek, ktorý to počuje a neatestovaný lekár príde tam a môže, nemôže slúžiť ktokoľvek. Môže to slúžiť lekár, ktorý tri roky robil na lôžkovom internom oddelení a získal základný kmeň. Dneska systém vzdelávania je taký, že sú, v rámci interného sú špecializácie internista, kardiológ, gastroenterológ a tak ďalej, ale musí splniť základný kmeň, teda urobí tri roky a získava tú základnú internistickú skúšku a potom robí ďalšiu nadstavbu – gastroenterológ, kardiológ, čiže on je, by som povedal, plne kvalifikovaný. Veď zoberte si, že lekár, ktorý nastúpi do nemocnice na lôžkovú ambulantnú starostlivosť, po pol roku bežne títo lekári už slúžia na oddeleniach, na ambulanciách. Áno, môžete povedať, že má nad sebou staršieho kolegu, ale aj táto pohotovostná služba predsa nekončí tým, že ak ten lekár je si nie istý alebo má nejaký problém diagnostický, môže to posunúť ďalšie, na vyššie pracovisko, teda na ďalšie odborné vyšetrenie. Čiže ten zmysel, aby tá pohotovostná služba urobila filter, aby nie všetci išli do ústavnej zdravotnej starostlivosti alebo na oddelenia ústavnej zdravotnej starostlivosti, je plne týmto aj pozmeňovacím, aj v pozmeňovacom návrhu zákona je to takto poňaté a vystihuje tu aj tú kvalifikačnú stránku. Finančné ohodnotenie, no, samozrejme, všetci by sme chceli, aby sme dostali za tú prácu viacej. Prečo nie? Aj upratovačky, prečo nie? Aj poviem, sanitári, sestry a atď. Ale keď to mám porovnať, a znova to zdôrazním, aj keď 12 euro alebo 9 euro, ak teda to nebude na základe dobrovoľného prihlásenia, na hodinu za pohotovostnú službu. Ja sa pýtam, nie je to troška v rozpore s tým, že 8 euro asi dostávajú lekári v ústavnej zdravotnej pohotovosti? Teda my si musíme uvedomiť, že je tu nejaký, istý balík finančných prostriedkov, ktorý tuná je a treba povedať, že pohotovostnú službu by mali slúžiť najmä lekári toho prvého kontaktu, ktorí dostávajú kapitačnú platbu. A tú kapitačnú platbu dostávajú predsa za to, že sa o toho pacienta majú starať. Pôvodný zámer bol, že by to mal byť akýsi rodinný lekár. Teda nemalo by to byť iba o tom, že ja dostávam paušál a potom ma už ten pacient nezaujíma. Čiže v rámci aj toho, toho, tej kapitácie by sa o toho pacienta mal ten dotyčný lekár postarať. Ale, dobre, povedali sme, je to práca navyše, dostane zaplatené, dokonca viacej ako lekár v ústavnej zdravotnej starostlivosti. Teda hovoriť o tom, že tá, tá odmena za tú prácu je neadekvátna alebo že je zlá, ja s tým osobne nemôžem súhlasiť. Samozrejme, kto by nechcel viacej peňazí? Aj ja by som bol rád, keby dostali tí ľudia viac, ale potom to musíme brať v tom celom kontexte v rámci národného hospodárstva a tá odmena musí ísť pre všetkých zdravotníckych pracovníkov, nielen pre jednu kategóriu. A takisto (povedané s úsmevom) mám výhradu voči tomu alebo nie celkom súhlasím, že opozícia nás podržala. Áno, je pravda, že na tomto výbore bolo menej koaličných a nebol by ten zákon prešiel. Ale ja sa práve tomu teším, viete, že tuná neni o tom výbore zdravotníckom a som rád, že sa nám to darí, že ten výbor pre zdravotníctvo neni koalično-opozičný, ale pokiaľ je to rozumný návrh, že aj kolegovia z opozície za to zahlasujú a nemajú s tým problém. Takže vidieť v tom, že teraz som v opozícii a just za to hlasovať nebudem, táto cesta asi nie je správna. Zatiaľ toľko. Ďakujem.